eurovoc_concepts:
EU employment policy
committee (EU)
exchange of information
labour market

formats: html pdf pdfa1b print

text: ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Βρυξέλλες, 27. 03. 1996 COM(96) 134 τελικό 96/0097 (CNS) Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί συστάσεως Επιτροπής για την Πολιτική της Απασχόλησης και της Αγοράς Εργασίας (υποβληθείσα από την Επιτροπή) ΑΙΤΙΟΛΟΓΙΚΗ ΕΚΘΕΣΗ Η yaçaèn ευοωπαϊκιία στοατηγικήα για την απασγόληση Κατά τη διάρκεια της συνόδου κορυφής του Έσσεν το Δεκέμβριο του 1994, το Ευρωπαϊκό Συμβούλιο έδωσε αποφασιστική ώθηση στην ευρωπαϊκή στρατηγική υπέρ της απασχόλησης. Διακηρύσσοντας ότι η καταπολέμηση της ανεργίας και η προώθηση της ισότητας των ευκαιριών αποτελούν το κατά προτεραιότητα καθήκον της Ευρωπαϊκής Ένωσης και των κρατών μελών της, το Συμβούλιο όρισε τους τομείς προτεραιότητας για τη διαρθρωτική δράση υπέρ της απασχόλησης. Για να υποστηρίξει αυτές τις πολιτικές συστάσεις, το Ευρωπαϊκό Συμβούλιο καθιέρωσε διαδικασίες και όρισε αρμοδιότητες. Το Συμβούλιο ζήτησε από τα κράτη μέλη να δημιουργήσουν πολυετή εθνικά προγράμματα που να αντικατοπτρίζουν τις κοινές προτεραιότητες. Κάλεσε επίσης το Συμβούλιο Υπουργών Κοινωνικών Υποθέσεων και Απασχόλησης και το Συμβούλιο "Οικονομικών και Δημοσιονομικών Θεμάτων" (Ecofin) καθώς και την Ευρωπαϊκή Επιτροπή να παρακολουθούν με προσοχή την εξέλιξη της απασχόλησης, να εξετάσουν τις αντίστοιχες πολιτικές των κρατών μελών και να υποβάλλουν ετήσια έκθεση στο Ευρωπαϊκό Συμβούλιο σχετικά με τις νέες προόδους που πραγματοποιούνται στην αγορά εργασίας. Η προσέγγιση αυτή επιβεβαιώθηκε από το Ευρωπαϊκό Συμβούλιο στις Κάννες τον Ιούνιο του 1995 καθώς και από το Ευρωπαϊκό Συμβούλιο στη Μαδρίτη το Δεκέμβριο του 1995. Στη Μαδρίτη, το Ευρωπαϊκό Συμβούλιο εξέφρασε την ικανοποίηση του για τις ουσιαστικές προόδους που πραγματοποιήθηκαν κατά την υλοποίηση της στρατηγικής του Έσσεν. Συγκεκριμένα, όλα τα κράτη μέλη ενέκριναν πολυετή προγράμματα, ενώ το Συμβούλιο "Κοινωνικών Υποθέσεων", το Συμβούλιο EcoFin και η Ευρωπαϊκή Επιτροπή υπέβαλαν, όπως προβλεπόταν, μια ενιαία από κοινού έκθεση για την απασχόληση. Το Συμβούλιο ενέκρινε τις συστάσεις της εν λόγω έκθεσης. Για να εξασφαλιστεί παραπέρα η επιτυχία της στρατηγικής αυτής, το Ευρωπαϊκό Συμβούλιο στη Μαδρίτη ζήτησε από το Συμβούλιο (EcoFin και Εργασίας και Κοινωνιών Υποθέσεων) και από την Ευρωπαϊκή Επιτροπή να παρακολουθούν μονίμως την εφαρμογή των πολυετών προγραμμάτων και να του υποβάλουν εκ νέου ενιαία από κοινού έκθεση κατά τη συνεδρίαση του Δεκεμβρίου 1996. Κατά τη συνεδρίαση αυτή θα εξεταστεί ο βαθμός εφαρμογής των προγραμμάτων και των συστάσεων που εγκρίθηκαν στη Μαδρίτη, "με σκοπό να ενισχυθεί η στρατηγική για την απασχόληση και να εγκριθούν συμπληρωματικές συστάσεις". Έτσι, η παρακολούθηση σε ευρωπαϊκό επίπεδο των εθνικών μέτρων για την απασχόληση, οι ανταλλαγές πληροφοριών και εμπειριών μεταξύ κρατών μελών και με την Επιτροπή σχετικά με τα εν λόγω μέτρα, η ενημέρωση των πολυετών προγραμμάτων για την απασχόληση σε συνάρτηση με τις κοινές προτεραιότητες και η έγκριση συμπληρωματικών συστάσεων, αποτελούν ουσιαστικά στοιχεία της ευρωπαϊκής στρατηγικής για την απασχόληση που στο εξής καθορίζεται με σαφήνεια και υπάρχει η πρόθεση. να ενισχύεται προοδευτικά. Η ανάγκη για Θέσπιση μιαα véac δομήζ Για να δώσει συνέχεια στην εντολή από το Συμβούλιο του Έσσεν, το Συμβούλιο Κοινωνικών Υποθέσεων κατά τη συνεδρίαση του της 27ης Μαρτίου 1995 συγκρότησε ομάδα Ad Hoc προσωπικών αντιπροσώπων των υπουργών Εργασίας για την "Παρακολούθηση ως απόρροια του Ευρωπαϊκού Συμβουλίου στο Έσσεν". Η ομάδα αυτή που αποτελείται από τους Γενικούς Διευθυντές Απασχόλησης, συνεδρίασε πέντε φορές το 1995 στη διάρκεια της γαλλικής και στη συνέχεια της ισπανικής Προεδρίας. Στην ομάδα αυτή δόθηκε η δυνατότητα για την ανταλλαγή πληροφοριών και εμπειριών μεταξύ των κρατών μελών σχετικά με τις πολιτικές τους στον τομέα της απασχόλησης, ιδίως στους πέντε τομείς προτεραιότητας για δράση στην αγορά εργασίας που προσδιορίστηκαν στο Έσσεν. Υστερα από αίτημα του Συμβουλίου Κοινωνικών Υποθέσεων, η ομάδα υπέβαλε στο Ευρωπαϊκό Συμβούλιο στις Κάννες τον Ιούνιο του 1995 ενδιάμεση έκθεση για την απασχόληση. Προετοίμασε την έκθεση για την απασχόληση την οποία ενέκρινε το Συμβούλιο Κοινωνικών Υποθέσεων στις 5 Δεκεμβρίου 1995, ενόψει του Ευρωπαϊκού Συμβουλίου στη Μαδρίτη. Τέλος, αποφάνθηκε σχετικά με την κοινή έκθεση για την απασχόληση που υπέβαλαν το Συμβούλιο EcoFin, το Συμβούλιο Κοινωνικών Υποθέσεων και η Ευρωπαϊκή Επιτροπή στη Μαδρίτη. Κατανοώντας ταυτόχρονα τη σημασία του έργου που έχει ανατεθεί στην ομάδα ad hoc και την ανεπάρκεια των μέσων που έχει στη διάθεση της, η πλειονότητα των κρατών μελών εξέφρασε την επιθυμία να ιδρυθεί μία επίσημη σταθερή δομή η οποία θα διαθέτει αποτελεσματικότερα μέσα εργασίας και θα έχει ισοδύναμο ρόλο με την Επιτροπή Οικονομικής Πολιτικής η οποία επικουρεί το Συμβούλιο EcoFin. Υπάρχει ιδιαίτερα ανάγκη για την εξασφάλιση γραμματείας που θα διαθέτει το κατάλληλο ανθρώπινο δυναμικό για τη συνέχιση των εργασιών, καθώς και επαρκείς ικανότητες ανάλυσης και σύνταξης κειμένων. Πράγματι, στο πλαίσιο της ομάδας ad hoc οι υπηρεσίες της Ευρωπαϊκής Επιτροπής έπαιξαν αυτό το ρόλο κατά μεγάλο μέρος. Κατά το άτυπο Συμβούλιο των Υπουργών κοινωνικών Υποθέσεων που πραγματοποιήθηκε στην Κόρδοβα στις 27-29 Οκτωβρίου, από την Ευρωπαϊκή Επιτροπή ζητήθηκε να υποβάλει αντίστοιχη πρόταση. Η ανάγκη δημιουργίας μιας τέτοιας δομής αναφέρεται και στην έκθεση για την απασχόληση του Συμβουλίου Κοινωνικών Υποθέσεων, που εγκρίθηκε στις 5 Δεκεμβρίου, καθώς και στην κοινή έκθεση του Συμβουλίου και της Ευρωπαϊκής Επιτροπής για τη Μαδρίτη. Το Ευρωπαϊκό Συμβούλιο στη Μαδρίτη εξέφρασε την ικανοποίηση του για τον τρόπο σχεδιασμού και υλοποίησης για πρώτη φορά της διαδικασίας παρακολούθησης της απασχόλησης, την οποία προέβλεψε το Συμβούλιο στο Έσσεν. Θεωρεί πάντως ότι "προκειμένου να διευκολύνεται η πρακτική εφαρμογή της διαδικασίας παρακολούθησης της απασχόλησης, που αποφασίστηκε στο Έσσεν, είναι απαραίτητο να εφαρμοστούν το συντομότερο δυνατόν οι μηχανισμοί που προβλέπονται στην κοινή έκθεση (δομή και κοινοί δείκτες)". Σγέσεια με τη Μόνιμη Επιτροπή Απασγόλησηα και με τουα κοινωνικοί εταίοουζ Η Μόνιμη Επιτροπή Απασχόλησης ιδρύθηκε το 19701. Πρόκειται για τριμερές συμβουλευτικό όργανο στο οποίο συμμετέχουν το Συμβούλιο, η Ευρωπαϊκή Επιτροπή και αντιπρόσωποι των οργανώσεων των εργοδοτών και των εργαζομένων. Ο ρόλος της είναι "να εξασφαλίζει σε μόνιμη βάση με σεβασμό των Συνθηκών και των αρμοδιοτήτων των κοινοτικών οργάνων και οργανισμών, το διάλογο, το συντονισμό και τη διαβούλευση μεταξύ του Συμβουλίου - ή, ανάλογα με την περίπτωση, των αντιπροσώπων των κυβερνήσεων των κρατών μελών - της Ευρωπαϊκής Επιτροπής και των κοινωνικών εταίρων, με σκοπό να διευκολύνεται ο συντονισμός των πολιτικών των κρατών μελών για την απασχόληση και ο εναρμονισμός τους με τους κοινοτικούς στόχους". Το Συμβούλιο έχει ζητήσει αναμόρφωση της Μόνιμης Επιτροπής με σκοπό να ενισχυθεί η αποτελεσματικότητα της και ιδίως η ικανότητα της για ανάλυση - η μεταρρύθμιση αυτή βρίσκεται σε προπαρασκευαστικό στάδιο. Είναι επομένως σκόπιμο να προβλεφθεί η σωστή διάρθρωση μεταξύ της Μόνιμης Επιτροπής και της Επιτροπής για την Απασχόληση/Αγορά Εργασίας. Οι δύο επιτροπές αυτές είναι διαφορετικού επιπέδου: η μία συνεδριάζει σε επίπεδο Υπουργών ενώ η άλλη σε επίπεδο εθνικών διοικήσεων. Η σύνθεση τους επίσης διαφέρει, λόγω του ότι η ιδιαιτερότητα της Μόνιμης Επιτροπής είναι η τριμερής της σύνθεση. Μολονότι το πεδίο ενδιαφέροντος των δύο επιτροπών είναι παρόμοιο, κάθε επιτροπή θα έχει τη δική της χρησιμότητα, ενώ θα μπορούν να ενισχύονται αμοιβαία. Ιδίως, η Επιτροπή για την Απασχόληση/Αγορά εργασίας μπορεί να διαδραματίσει ρόλο διεπιφάνειας με τους κοινωνικούς εταίρους κατά την προετοιμασία των συνεδριάσεων της Μόνιμης Επιτροπής Απασχόλησης. Για το σκοπό αυτό μπορεί να προβλεφθεί η οργάνωση κοινής συνεδρίασης μεταξύ της Επιτροπής για την Απασχόληση/Αγορά Εργασίας και των αντιπροσώπων των κοινωνικών εταίρων, για παράδειγμα δύο φορές ετησίως. Έτσι, η Επιτροπή για την Απασχόληση/Αγορά Εργασίας αναμένεται να συμβάλλει στην ικανοποίηση της ανάγκης για ενίσχυση της ικανότητας της Μόνιμης Επιτροπής Απασχόλησης όσον αφορά την ανάλυση και την προετοιμασία των εργασιών της. Το Φεβρουάριο του 1996, η Ευρωπαϊκή Επιτροπή πρότεινε την ιδέα ενός Ευρωπαϊκού Συμφώνου Εμπιστοσύνης για την Απασχόληση στο οποίο θα συμμετέχουν όλοι οι οικονομικοί συντελεστές που εργάζονται για την προοώθηση της απασχόλησης στην Ευρωπαϊκή Ένωση. Η πρόταση για την ίδρυση Επιτροπής για την Απασχόληση/Αγορά Εργασίας είναι απολύτως σύμφωνη με το Σύμφωνο, λόγω του ότι αμφότερα αποτελούν τμήμα της διαδικασίας συνεργασίας και συντονισμού στον τομέα της απασχόλησης. ΕΕ L 273, 17. 12. 1970 και L 21 της 28. 1. 1975, 4 Σγέσεια με την Επιτροπή Οικονομικά Πολιτικά Πέρα από τη βελτίωση των δομών και της λειτουργίας της αγοράς εργασίας, η ευρωπαϊκή στρατηγική για την απασχόληση εδράζεται σε μια στενή διαπλοκή των μακροοικονομικών πολιτικών και των διαρθρωτικών πολιτικών. Η προσέγγιση αυτή προϋποθέτει τη στενή συνεργασία όλων των ενδιαφερομένων εταίρων, εκείνων δηλαδή που συμμετέχουν στη χάραξη πολιτικών που ενδέχεται να έχουν αντίκτυπο στην απασχόληση. Σύμφωνα με τη λογική αυτή, το Ευρωπαϊκό Συμβούλιο ζήτησε από τα Συμβούλια Οικονομικών και Χρηματοδοτικών Υποθέσεων και Κοινωνικών Υποθέσεων αντίστοιχα, να υποβάλουν από κοινού με την Ευρωπαϊκή Επιτροπή, έκθεση και συστάσεις για την απασχόληση. Αυτό είναι δυνατό μέσω της συνεργασίας της Επιτροπής Οικονομικής Πολιτικής και της Ομάδας Ad Hoc του Συμβουλίου Κοινωνικών Υποθέσεων που προαναφέρθηκε. Η Επιτροπή Οικονομικής Πολιτικής ιδρύθηκε με απόφαση του Συμβουλίου το 19742, με σκοπό να προωθήσει τον συντονισμό των οικονομικών πολιτικών των κρατών μελών βραχυπρόθεσμα και μεσοπρόθεσμα. Αποτελείται από τέσσερις αντιπροσώπους της Ευρωπαϊκής Επιτροπής και τέσσερις αντιπροσώπους από κάθε κράτος μέλος. Η γραμματεία της εξασφαλίζεται από την Ευρωπαϊκή Επιτροπή. Μία ομάδα εργασίας παρακολουθεί ειδικότερα τις πολιτικές για την απασχόληση. Γνωμοδοτεί τακτικά και υποβάλλει εκθέσεις στο Συμβούλιο των Υπουργών Οικονομικών και Δημοσιονομικών Θεμάτων. Η δημιουργία μιας Επιτροπής για την Απασχόληση/Αγορά εργασίας, που θα επικουρεί ειδικότερα το Συμβούλιο Κοινωνικών Υποθέσεων, θα παρέχει τη δυνατότητα για καλύτερα διαρθρωμένη συνεργασία μεταξύ των δύο Συμβουλίων και την αποτελεσματικότερη προώθηση της στενής διαπλοκής των μακροοικονομικών και των διαρθρωτικών πολιτικών. Οι πρόεδροι των δύο επιτροπών θα συντονίζουν τα αντίστοιχα προγράμματα εργασίας τους με σκοπό να ενισχύεται ο συντονισμός μεταξύ των επιτροπών και να αναλύονται πλήρως και να συνεκτιμώνται τα των αμοιβαία οφέλη που προκύπτουν από το βελτιωμένο συντονισμό μακροοικονομικών και των διαρθρωτικών πολιτικών. Πρόταση απόωασηα νια την Απαογόλησηα και τηα Λγοράα εργασίαα ίδρυση τηα Επιτροπήα για την Πολιτική τηα Η απόφαση θεμελιώνεται στο άρθρο 145 της συνθήκης, που αποτελεί ταυτόχρονα τη βάση που προκρίθηκε για την Επιτροπή Οικονομικής Πολιτικής και της Μόνιμης Πολιτικής Απασχόλησης. Ο ρόλος που δίδεται στην επιτροπή, και τα καθήκοντα της που απαριθμούνται ενδεικτικά, την καθιστούν όργανο που επικουρεί το Συμβούλιο Κοινωνικών Υποθέσεων κατά την υλοποίηση και την ανάπτυξη της ευρωπαϊκής στρατηγικής για την απασχόληση. Απόφαση 74/122/ΕΟΚ της 18. 2. 1974, ΕΕ L 63 της 5. 3. 1974 Οι διατάξεις σχετικά με τη σύνθεση και τη λειτουργία της επιτροπής εμπνέονται σε μεγάλο βαθμό από τις αντίστοιχες της Επιτροπής Οικονομικής Πολιτικής. Η εξασφάλιση της γραμματείας της επιτροπής απο την Ευρωπαϊκή Επιτροπή ανταποκρίνεται στην ανάγκη να εξασφαλίζεται μία μόνιμη και επαρκής ικανότητα - όσον αφορά το διαθέσιμο ανθρώπινο δυναμικό - προκειμένου να ανταποκρίνεται στις ανάγκες της προεδρίας και των μελών της επιτροπής. Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί συστάσεως Επιτροπής για την Πολιτική της Απασχόλησης και της Αγοράς Εργασίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ Έχοντας υπόψη: τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 145, τη γνώμη του Ευρωπαϊκού Κοινοβουλίου, Εκτιμώντας: ότι το Ευρωπαϊκό Συμβούλιο στις πρόσφατες συνεδριάσεις του τόνισε ότι η καταπολέμηση της ανεργίας και η προώθηση της ισότητας των ευκαιριών αποτελούν το κατά προτεραιότητα καθήκον της Κοινότητας και των κρατών μελών της, ότι το Ευρωπαϊκό Συμβούλιο, που συνεδρίασε το Δεκέμβριο του 1994 στο Έσσεν, προσδιόρισε τομείς προτεραιότητας για δράση με σκοπό την επίλυση των διαρθρωτικών προβλημάτων της απασχόλησης· ότι ζήτησε από κάθε κράτος μέλος να εντάξει τις συστάσεις αυτές σε πολυετές πρόγραμμα· ότι κάλεσε το Συμβούλιο "Κοινωνικών Υποθέσεων και Απασχόλησης" και το Συμβούλιο "Οικονομικών και Δημοσιονομικών Θεμάτων" και την Επιτροπή, να παρακολουθήσουν εκ του σύνεγγυς την εξέλιξη της απασχόλησης, να εξετάσουν και τις οικείες πολιτικές των κρατών μελών και να υποβάλλουν ετησίως έκθεση στο Ευρωπαϊκό Συμβούλιο για τις προόδους που πραγματοποιήθηκαν στην αγορά εργασίας, ότι η επιτροπή συνιστάται στο πλαίσιο της διαδικασίας παρακολούθησης και υποβολής εκθέσεων που ορίζεται στο Λευκό Βιβλίο για την Ανάπτυξη, την Ανταγωνιστικότητα και την Απασχόληση, ότι το Συμβούλιο Οικονομικών και Δημοσιονομικών Θεμάτων επικουρείται στις εργασίες του για την απασχόληση από την επιτροπή οικονομικής πολιτικής η οποία συστάθηκε με την Απόφαση του Συμβουλίου 74/122/ΕΟΚ1· ότι για το σκοπό αυτό, το Συμβούλιο Κοινωνικών Υποθέσεων συγκρότησε στις 27 Μαρτίου 1995 "ομάδα Ad Hoc προσωπικών εκπροσώπων των Υπουργών Εργασίας", EEL 63, 5. 3. 1974, σ. 21 ότι, προκειμένου να εξακολουθήσει να εξασφαλίζεται η επιτυχία της στρατηγικής της Ένωσης για την απασχόληση και να διευκολυνθεί η πρακτική εφαρμογή της διαδικασίας παρακολούθησης της απασχόλησης που αποφασίστηκε στο Έσσεν, το Ευρωπαϊκό Συμβούλιο που συνεδρίασε το Δεκέμβριο του 1995 στη Μαδρίτη έκρινε αναγκαίο να δημιουργηθεί το συντομότερο δυνατό μια σταθερή δομή που θα επικουρεί το Συμβούλιο "Κοινωνικών Υποθέσεων" στον τομέα της απασχόλησης, ΑΠΟΦΑΣΙΖΕΙ: Άρθρο 1 1. Συνιστάται επιτροπή πολιτικής για την απασχόληση και την αγορά εργασίας, στο εξής επονομαζόμενη "η επιτροπή", με σκοπό να επικουρεί το Συμβούλιο κατά την άσκηση των αρμοδιοτήτων του στον τομέα της πολιτικής για την απασχόληση και την αγορά εργασίας, τηρούμενης της συνθήκης και των αρμοδιοτήτων των κοινοτικών θεσμικών οργάνων και οργανισμών. 2. Η επιτροπή θα εξασφαλίζει ιδίως : - την παρακολούθηση της εξέλιξης της απασχόλησης στην Κοινότητα - την εξέταση των πολιτικών των κρατών μελών στον τομέα της απασχόλησης και της αγοράς εργασίας - τις ανταλλαγές πληροφοριών και εμπειριών μεταξύ των κρατών μελών και της Επιτροπής στους τομείς αυτούς - την κατάρτιση εκθέσεων και συστάσεων σχετικά με τα εν λόγω θέματα. 3. Η γνώμη της επιτροπής για συγκεκριμένα ζητήματα μπορεί να ζητείται από το Συμβούλιο ή από την Επιτροπή. Η επιτροπή επίσης μπορεί να αναλαμβάνει έργο με δική της πρωτοβουλία στους τομείς της αρμοδιότητας της. 4. Ο πρόεδρος της επιτροπής και οι πρόεδροι άλλων επιτροπών, ιδίως της Επιτροπής Οικονομικής Πολιτικής και της Μόνιμης Επιτροπής για την Απασχόληση, συντονίζουν τις εργασίες κοινού ενδιαφέροντος των επιτροπών προκειμένου να συνυπολογίζονται οι αντίστοιχες αρμοδιότητες τους. Άρθρο 2 1. Η επιτροπή αποτελείται από δύο αντιπροσώπους ανά κράτος μέλος και από δύο αντιπροσώπους της Ευρωπαϊκής Επιτροπής. Οι αντιπρόσωποι μπορούν να επικουρούνται από δύο αναπληρωτές. Τα κράτη μέλη ορίζουν τους αντιπροσώπους τους σε συνάρτηση με τη συμμετοχή τους στη διαμόρφωση και στην υλοποίηση των εθνικών πολιτικών για την απασχόληση και την αγορά εργασίας. 2. Η επιτροπή μπορεί να καλεί εξωτερικούς εμπειρογνώμονες ανάλογα με την ημερήσια διάταξη της. Άρθρο 3 1. Η επιτροπή εκλέγει πρόεδρο μεταξύ των μελών της. Η θητεία του προέδρου είναι διετής και μη ανανεώσιμη. 2. Η Επιτροπή εξασφαλίζει τη γραμματεία της επιτροπής. 3. Η επιτροπή καταρτίζει τον εσωτερικό της κανονισμό. 4. Οι συνεδριάσεις της επιτροπής πραγματοποιούνται ύστερα από σχετική πρόσκληση του προέδρου είτε με δική του πρωτοβουλία είτε ύστερα από αίτημα της Επιτροπής ή οκτώ τουλάχιστον μελών. Βρυξέλλες, Για το Συμβούλιο Ο Πρόεδρος Δημοσιονομικό δελτίο 10 ΔΗΜΟΣΙΟΝΟΜΙΚΟ ΔΕΛΤΙΟ 1. ΤΙΤΛΟΣ ΤΗΣ ΕΝΕΡΓΕΙΑΣ Ίδρυση Επιτροπής για την Πολιτική της Απασχόλησης και της Αγοράς Εργασίας 2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ ΑΟ 2510 3. ΝΟΜΙΚΗ ΒΑΣΗ Εφαρμογή του άρθρου 145 της Συνθήκης. Αναμένεται να εκδοθεί απόφαση του Συμβουλίου εντός του 1996. 4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ 4. 1. Στόχοι Το Ευρωπαϊκό Συμβούλιο της Μαδρίτης ζήτησε από το Συμβούλιο Κοινωνικών Υποθέσεων, από το Συμβούλιο EcoFin και από την Ευρωπαϊκή Επιτροπή να παρακολουθούν μονίμως την εφαρμογή των πολυετών προγραμμάτων και να καταρτίσουν ετήσια ενιαία έκθεση "με σκοπό να ενισχυθεί η στρατηγική για την απασχόληση και να εγκριθούν συμπληρωματικές συστάσεις". Παρατήρησε επίσης ότι πρέπει να θεσπιστούν, το συντομότερο δυνατό, οι απαραίτητοι μηχανισμοί, μεταξύ των οποίων και μια "σταθερή δομή", με στόχο να διευκολύνεται η πρακτική εφαρμογή της διαδικασίας παρακολούθησης. 4. 2. Χρονική διάρκεια της ενέργειας Μη καθορισθείσα 5. ΚΑΤΑΤΑΞΗ ΤΩΝ ΛΑΠΑΝΩΝ 5. 1. Μη υποχρεωτικές δαπάνες 5. 2. Μη διαχωριζόμενες πιστώσεις 5. 3. Είδος των εσόδων: ουδέν 6. ΕΙΔΟΣ ΤΩΝ ΛΑΠΑΝΩΝ 6. 1. Επιδότηση κατά 100 % για το απαραίτητο προσωπικό και τα έξοδα συνεδριάσεων 6. 2. 6. 3. Επιδότηση επιτοκίου: καμία 6. 4. Αλλα: ουδέν 6. 5. Επιστροφή του ποσού: καμία Η προτεινόμενη ενέργεια δεν θα επιφέρει καμία μεταβολή του ύψους των εσόδων. 11 7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Δεν προβλέπονται επιπτώσεις για τις δαπάνες λειτουργίας· για τις διοικητικές δαπάνες βλ. το σημείο 10. 8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ Οι δαπάνες θα πραγματοποιηθούν σύμφωνα με τους ισχύοντες διοικητικούς κανονισμούς που ρυθμίζουν την κάλυψη των δαπανών για προσκλήσεις εμπειρογνωμόνων στις συνεδριάσεις. 9. ΣΤΟΙΧΕΙΑ ΤΗΣ ΑΝΑΛΥΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣ 9. 1. Ειδικοί στόχοι Ιδρύεται Επιτροπή για την Απασχόληση και την Αγορά Εργασίας με σκοπό να επικουρεί το Συμβούλιο Κοινωνικών Υποθέσεων κατά την άσκηση των αρμοδιοτήτων του στον τομέα της πολιτικής για την απασχόληση και την αγορά εργασίας, με σεβασμό της συνθήκης και των αρμοδιοτήτων των κοινοτικών θεσμικών οργάνων και οργανισμών. Η επιτροπή θα εξασφαλίζει ιδίως: - την παρακολούθηση της εξέλιξης της απασχόλησης στην Ένωση - την εξέταση των πολιτικών των κρατών μελών στον τομέα της απασχόλησης και της αγοράς εργασίας - τις ανταλλαγές πληροφοριών και εμπειριών μεταξύ των κρατών μελών και με την Ευρωπαϊκή Επιτροπή στους προαναφερόμενους τομείς - την κατάρτιση εκθέσεων και συστάσεων σχετικά με τα εν λόγω θέματα. Οι εργασίες της επιτροπής συντονίζονται με τις εργασίες της Επιτροπής Οικονομικής Πολιτικής και της Μόνιμης Επιτροπής για την Απασχόληση. 9. 2. Αιτιολόγηση της ενέργειας Προκειμένου να εξακολουθήσει να εξασφαλίζεται η επιτυχία της στρατηγικής της Ένωσης για την απασχόληση και να διευκολυνθεί η πρακτική εφαρμογή της διαδικασίας παρακολούθησης της απασχόλησης που αποφασίστηκε στο Έσσεν, το Ευρωπαϊκό Συμβούλιο που συνεδρίασε το Δεκέμβριο του 1995 στη Μαδρίτη έκρινε αναγκαίο να δημιουργηθεί το συντομότερο δυνατό μια σταθερή δομή που θα επικουρεί το Συμβούλιο "Κοινωνικών Υποθέσεων" στον τομέα της απασχόλησης. 9. 3. Παρακολούθηση και αξιολόγηση της ενέργειας Η επιτροπή είναι αρμόδια να καταρτίζει γνώμες και εκθέσεις για το Συμβούλιο Κοινωνικών Υποθέσεων και το Ευρωπαϊκό Συμβούλιο. 12 9. 4. Εναρμόνιση με to δημοσιονομικό προγραμματισμό Τα προβλεπόμενα μέτρα περιλαμβάνονται στο δημοσιονομικό προγρίχμματισμό της Γενικής Διεύθυνσης V. 10. ΔΙΟΙΚΗΤΙΚΕΣ ΔΑΠΑΝΕΣ (Μέρος Α του προϋπολογισμού) Η αποτελεσματική κινητοποίηση του αναγκαίου διοικητικού δυναμικού θα εξαρτηθεί από την ετήσια απόφαση της Ευρωπαϊκής Επιτροπής για η διάθεση των πόρων, με συνεκτίμηση του αριθμού του επιπλέον προσωπικού και των συμπληρωματικών πόρων που θα εγκρίνει η αρμόδια για τον προϋπολογισμό αρχή. 10. 1. Συνέπειες για τον αριθμό των θέσεων εργασίας Κατηγορίες θέσεων εργασίας Αριθμός προσωπικού για τη διαχείριση της δράσης από τον οποίο διάρκεια Μόνιμες θέσεις εργασίας Έκτακτες θέσεις εργασίας με χρήση των σημερινών πόρων με χρήση πρόσθετων πόρων υπάλληλοι ή έκτακτοι υπάλληλοι Α Β Γ Αλλοι πόροι ΣΥΝΟΛΟ 2 1 3 μη καθο ρισθείσα 2 1 3 10. 2. Συνολικός οικονομικός αντίκτυπος του συμπληρωματικού ανθρώπινου δυναμικού Ποσά Τρόπος υπολογισμού Υπάλληλοι Έκτακτοι υπάλληλοι Αλλ,οι Το προσωπικό της διεύθυνσης απασχόλησης της ΓΔ V εξασφαλίζει τη Γραμματεία της επιτροπής. Τα έξοδα ταξιδιού των εθνικών κυβερνητικών ισχύοντες κανονισμούς. Οι στελεχών καλύπτονται σύμφωνα με τους συνεδριάσεις της επιτροπής οργανώνονται από την Ευρωπαϊκή Επιτροπή στους χώρους συνεδριάσεων της τελευταίας. Η Ευρωπαϊκή Επιτροπή εξασφαλίζει τη διερμηνεία. Αναμένεται ότι η επιτροπή θα συνεδριάζει 6 - 8 φορές το χρόνο. Οι συνεδριάσεις αυτές δύνανται, εν μέρει, να αντικαθιστούν τις συνεδριάσεις της ομάδας γενικών διευθυντών της απασχόλησης και των διευθυντών των οργανισμών απασχόλησης. 13 10. 3 Γραμμή του προϋπολογισμού Ποσά Τρόπος υπολογισμού ΑΟ 2510 125. 000 6 συνεδριάσεις το χρόνο με μέσο κόστος 20. 850 ECU ανά συνεδρίαση (30 συμμετέχοντες) 14 ISSN 0254-1483 COM(96) 134 τελικό ΕΓΓΡΑΦΑ GR 04 Αριθ. καταλόγου : CB-CO-96-154-GR-C ISBN 92-78-02479-1 Υπηρεσία Επισήμων Εκδόσεων των Ευρωπαϊκών Κοινοτήτων L-2985 Λουζεμβούργο Î5